Haslinda Sujak Institut Koperasi Malaysia Zon Timur haslinda@ikma.edu.my KELAB BOLA SEPAK: JUARA SEBAGAI KOPERASI? 8
Pengenalan Dalam masyarakat di Malaysia, koperasi sangat sinonim dengan ganjaran dividen. Apabila dipelawa untuk menganggotai koperasi, sering kali yang ditanyakan ialah berapa nilai peratusan dividen yang akan anggota peroleh dengan menganggotai koperasi tersebut. Perkara yang dicari oleh mereka ini ialah manfaat ekonomi semata-mata. Hakikatnya, anggota tidak akan menjadi kaya jika hanya mengharapkan dividen terhadap sumbangan saham minimum mereka sahaja. Mereka juga kebiasaannya tidak menambah caruman di koperasi malah ramai anggota yang tidak aktif untuk membantu menggiatkan perniagaan koperasi. Anggota ini hanya menghitung pulangan dividen tahunan atas caruman atau pelaburannya dan hanya berminat dengan ganjaran dan risiko peribadi hasil daripada pelaburan tersebut. Oleh itu, dengan keadaan sebegini tidak mungkin mereka akan memperoleh nilai ekonomi tinggi apabila menganggotai koperasi. Tidak banyak koperasi yang anggotanya menggunakan kelebihan terbesar berkoperasi ini iaitu kemampuan anggota yang mengambil bahagian untuk bergabung kemahiran dan kecekapan yang berbeza secara sukarela bagi mencapai pulangan keuntungan bersama. Secara keseluruhannya, koperasi memberikan faedah dalam pelbagai bentuk kepada anggota berbeza dengan fokus dalam model syarikat milik pelabur di mana faedah pemegang saham ditentukan secara eksklusif dari segi ekonomi sahaja. Manakala faedah yang akan terima oleh anggota dengan menganggotai koperasi dapat ditakrifkan sebagai gabungan dari segi ekonomi dan sosial. 9
Keperluan Sosial Berkoperasi Senario Pemilikan Kelab Bola Sepak Keperluan sosial berkoperasi pula boleh dilihat dari pelbagai sudut termasuklah mencakupi fitrah manusia yang perlu hidup berkumpulan, elemen psikologi, budaya dan kesejahteraan hidup. Contohnya di Amerika Syarikat, sejak 1935 lagi beberapa buah koperasi berjaya menyediakan perkhidmatan pembekalan elektrik kepada anggota-anggotanya di luar bandar kerana syarikat-syarikat elektrik enggan beroperasi di kawasan yang tidak menguntungkan. Hal ini dikatakan demikian kerana pelanggan berada jauh di luar bandar dan kedudukan rumah dengan lokasi perniagaan jauh di antara satu sama lain. Contoh lain apabila kerajaan tempatan di India tidak dapat menyediakan infrastruktur di luar bandar, koperasi ditubuhkan di sana bagi mengisi jurang ini dengan membina sekolah, klinik dan perkhidmatan bank. Di Ghana dan Ethiopia pula, koperasi menggunakan rebat yang diterima hasil daripada aktiviti perdagangan mereka yang adil (fair trade) untuk membiayai projek sosial seperti pembinaan bilik darjah dan membaik pulih prasarana di sekolah rendah. Banyak kelab sukan di beberapa buah negara dimiliki dan diurus sepenuhnya oleh penyokong- penyokongnya. Kelab-kelab ini terdiri daripada pelbagai jenis sukan seperti bola sepak, besbol, bola keranjang, ragbi dan beberapa buah kelab lagi. Ternyata, antara kelab sukan ini, kelab bola sepak ialah yang paling banyak diurus secara demokrasi dengan berpegang kepada prinsip satu anggota satu undi dan juga diurus tadbir melalui sumbangan ekonomi oleh penyokong- penyokong. Kelab ini didaftarkan sama ada sebagai satu organisasi kolektif (mutual organization), koperasi, community benefit society, atau sebagai kelab yang berperlembagaan melarang pemilikan majoriti oleh individu, syarikat atau sekelompok kecil orang. Di Jerman misalannya, kawalan majoriti kelab oleh satu entiti (orang atau syarikat) tidak dibenarkan oleh Liga Bola Sepak Jerman. Di Eropah, koperasi dan pemilikan bersama (mutual ownership) ialah perkara biasa bagi kelab-kelab bola sepak. Kesannya, hampir satu perempat daripada kelab teratas di 53 buah negara anggota Union of European Footbal Association (UEFA) dimiliki dan dikendali dengan cara ini. Selain itu, Koperasi Alam Hijau Perak Berhad (KOHIJAU) yang peka terhadap pemuliharaan persekitaran telah menarik komuniti di kawasan sekitar Perak mengumpul sehingga 30,000 kg barangan kitar semula menerusi sistem ganjaran kitar semula. KOHIJAU komited melaksanakan aktiviti ini dengan bertujuan untuk menyasarkan komuniti sisa sifar di samping menjana dana untuk koperasi sambil membantu menjaga alam sekitar. Koperasi yang sejati mempunyai pendirian dan jati diri berkoperasi yang sebenar. Kesedaran yang tinggi terhadap keperluan sosial memberi keseimbangan keuntungan ekonomi dan sosial sebagai matlamat penubuhan koperasi. Dalam kata lain, koperasi ditubuhkan untuk merentasi pelbagai keperluan bersama-sama anggota termasuklah aspirasi semangat kesukanan. Adakah kelab bola sepak lebih baik dikendali sebagai koperasi? Sekiranya kita melihat motif pemilikan kelab bola sepak di Eropah misalannya, kita akan mendapati bahawa pada awalnya kebanyakan kelab ditubuhkan sebagai kelab yang tulen, iaitu keahlian terbuka dalam kalangan pemain, dan kemudian dibuka kepada penyokong yang berminat dalam kejayaan kelab. Namun dari masa ke masa, kelab menjadi sebuah syarikat dengan memberi laluan kepada sebilangan kecil pemegang saham untuk memiliki kelab terutamanya apabila modal diperlukan contohnya untuk membina stadium kelab. Pada awalnya mereka bekerjasama 10
dengan baik tetapi lama kelamaan kelab dikuasai oleh segelintir orang dan akhirnya menjadi milik peribadi seseorang. Individu ini biasanya ialah jutawan yang mempunyai beberapa matlamat tersendiri dengan memiliki kelab-kelab ini seperti peluang mengembangkan hartanah, menambah kekayaan atau meningkatkan keuntungan, sebagai pencapaian perniagaan, pengurangan cukai, pemasaran, tujuan politik dan lain-lain lagi. beratus ribu anak jati Kedah yang sudah tentunya sayang akan skuad Helang Merah dijangkakan akan mendaftar menjadi anggota dengan menyumbang dana terkumpul yang akan digunakan untuk menguruskan kos pengoperasian pasukan itu kelak. Mengapakah Kelab Bola Sepak Berkoperasi? Di Malaysia pula, kemunculan koperasi sebagai pemilik kelab bola sepak baru sahaja diperkatakan. Hal ini berikutan Koperasi Anak Kedah Berhad yang mahu mengambil alih 51 peratus saham dalam pasukan bola sepak Kedah yang dikenali sebagai Helang Merah. Jika milikan ini berjaya dilaksanakan, ini bermakna pasukan Helang Merah akan menjadi hak milik penuh penyokongnya. Buat masa ini pasukan tersebut diurus oleh kerajaan negeri melalui Persatuan Bola Sepak Kedah (Kedah FA) dan hasrat koperasi akan dipertimbangkan selepas pengurusan pasukan diswastakan menjadi Kelab Bola Sepak Kedah (Kedah FC). Melalui koperasi ini, Cadangan pengambilalihan pasukan bola sepak negeri Kedah oleh Koperasi Anak Kedah Berhad dilihat seperti dapat memberi sinar baharu kepada hala tuju bola sepak Kedah. Pengambilalihan dijangka dapat menyelesaikan kemelut kewangan pasukan ini terutama ketika dalam pandemik COVID-19. Jika masalah tersebut tidak diatasi, Helang Merah boleh terjerumus ke liga terbawah sistem bola sepak Malaysia iaitu Piala FAM. Persoalannya, adakah pemilikan oleh koperasi benar-benar boleh membantu pasukan Helang Merah di Liga Malaysia? Jika ini menjadi kenyataan, Koperasi Anak Kedah Berhad akan menjadi koperasi pertama yang melakukannya di negara ini. Real Madrid dan Bayern Munich kedua-duanya dimiliki oleh penyokong masing-masing. Sumber gambar: 11
Pemilikan oleh penyokong ialah model yang mampan dan dapat menjamin kestabilan sesebuah kelab bola sepak Sementara itu, sekumpulan penyokong pasukan Selangor juga telah mengambil langkah untuk memiliki pasukan Red Giants ini suatu hari nanti. Ketika ini mereka sedang mengumpulkan peminat tegar pasukan Selangor untuk menyertai mereka dan menubuhkan Koperasi Penyokong Bolasepak Selangor Berhad atau KOPSEL. Mampukah dana terkumpul anggota koperasi ini nanti dapat menampung perbelanjaan untuk mengurus pasukan Red Giants? Kelab-kelab bola sepak di negara lain mengutip yuran keanggotaan tahunan daripada anggota mereka bagi menampung operasi kelab. Sebaliknya, mengikut Akta Koperasi 1993, koperasi di Malaysia hanya boleh mengutip yuran keanggotaan sekali sahaja daripada setiap anggota, yang kemudiannya perlu dipulangkan jika anggota berhenti. Koperasi kredit sahaja yang dibenarkan memungut yuran tahunan. Oleh itu, jika koperasi ini dianggotai oleh puluhan ribu atau ratusan ribu anggota sekalipun tetapi tanpa yuran tahunan adalah sukar untuk menanggung perbelanjaan tahunan Red Giants untuk Liga Super yang dijangkakan sekitar RM12 juta setahun. Mungkinkah pendekatan pengambilalihan yang terbaik pada peringkat awal ini bukanlah sepenuhnya 100 peratus? juga mula membincangkan isu pemilikan seperti koperasi. Menurut laporan The Guardian, pemilikan oleh penyokong ialah model yang mampan dan dapat menjamin kestabilan sesebuah kelab bola sepak. Kelab-kelab terkemuka dunia dapat bertahan lama menerusi amalan sistem saham yang dimiliki oleh penyokong-penyokongnya sejak dahulu lagi. Malah terkini bagi tahun 2019/2020, Deloitte UK melaporkan tiga kelab teratas dalam profil 20 kelab berpendapatan tertinggi dalam arena bola sepak dunia ialah FC Barcelona (€715.1 juta), Real Madrid (€691.8 juta) dan Bayern Munich (€634.1 juta). Walaupun kesemuanya mengalami penurunan pendapatan antara 4 ke 15 peratus akibat pandemik COVID-19, perkara yang menarik ialah ketiga-tiga kelab ini dimiliki oleh penyokong masing-masing. Sebelum pandemik COVID-19 melanda dunia lagi, terdapat kelab-kelab yang dibeli atau diambil alih oleh penyokong berikutan keputusan-keputusan yang tidak demokratik dibuat pengurusan kelab dan ada kelab yang diurus seperti syarikat swasta. Apabila kelab berdepan dengan krisis dan pemilik individu mula menyerah, penyokong ialah kumpulan yang cenderung untuk bangkit menyelamatkan kelab. Tidak ada orang lain yang berminat kecuali penyokong yang menganggap kelab sebagai sesuatu yang bernilai. Walau berada dalam keadaan sukar, berpegang pada rasa cinta dan kesetiaan ini yang mendorong penyokong menjadi calon pemilik terbaik. Mereka berjuang untuk mendapatkan dana yang diperlukan untuk membeli daripada pemilik asal yang biasanya akan menjual kelab yang bermasalah. Akibatnya, kebanyakan pemilikan kelab oleh penyokong bermula dengan pengalaman yang memeritkan iaitu pengambilalihan berserta dengan hutang yang diwarisi. Exeter City pernah mengalami keadaan ini apabila penyokong kelab ini menanggung hutang sebanyak £1 juta. Namun mereka berjaya melangsaikan hutang tersebut Berikutan pandemik COVID-19 yang melanda dunia kini, sebilangan besar kelab bola sepak lain di Eropah yang sedang turut bergelut dalam isu kewangan 12
dengan cepat apabila mendapat keputusan seri menentang Manchester United dalam Piala FA dan memperoleh separuh hasil daripada jualan tiket yang memberangsangkan pada perlawanan tersebut. Selain isu kewangan, terdapat perihal lain yang menyebabkan penyokong mahu memiliki kelab bola sepak mereka sendiri. Contohnya Affordable FC Liverpool merupakan sebuah kelab bola sepak separa profesional yang ditubuhkan oleh penyokong Liverpool FC sebagai protes terhadap harga tiket yang tinggi di Liga Perdana. Mereka juga tidak senang dengan Liverpool FC yang dimiliki oleh ahli perniagaan Amerika, George Gillett dan Tom Hicks. Bagi penyokong satu-satu kelab, lokasi fizikal kelab ialah pencetus kepada nilai sokongan mereka. Bagi mereka yang tinggal atau mempunyai nilai sentimental di Liverpool misalannya sudah tentu pasukan itulah yang akan disokongnya. Namun jika kelab tersebut telah menjadi entiti yang boleh dipindah milik yang dibeli dan dijual sebagai simbol status jutawan, hal ini pastinya telah jauh sekali meninggalkan persaingan yang sihat dan tidak lagi digemari. Kelab yang paling berjaya ialah kelab yang paling banyak memiliki wang kerana pemain yang paling berbakat cepat atau lambat akan dapat dimilikinya untuk dibawa masuk bermain mewakili kelab tersebut. Jual beli pemain berbakat sudah menjadi kebiasaan dan destinasi pemain-pemain ini banyak ditentukan oleh wang. Akhirnya, keadaan ini menamatkan harapan untuk permainan yang adil dan tiada semangat kesukanan. Keputusan permainan telah lebih awal dapat diramalkan dan berpihak kepada kelab-kelab yang berjaya ini. FC Barcelona FC Barcelona yang juga dikenali sebagai kelab gergasi Sepanyol ini merupakan salah satu pasukan bola sepak paling popular di dunia. Sebagai sebuah kelab sukan berkoperasi, kelab ini mempunyai lebih daripada 175,000 anggota yang semuanya mempunyai suara untuk menentukan arah dan masa depan kelab. Dengan pendapatan tahunan terkini €715 juta, kelab ini ialah kelab bola sepak FC Barcelona ialah kelab bola sepak nombor satu di dunia yang terkenal dengan slogan 'mes que un club' (more than a club) dimiliki secara demokrasi oleh para peminatnya. Sumber gambar: 13
terkaya di dunia dari segi pendapatan. Mereka juga berjaya di arena bola sepak dengan memperoleh dalam kejuaraan La Liga Sepanyol dan juara Copa del Rey sebanyak 26 kali serta menjuarai Piala Eropah (Liga Juara-Juara) beberapa kali. Sesiapa sahaja boleh menjadi anggota FC Barcelona ini, tidak kira umur sama ada orang dewasa, warga tua, kanak-kanak, malah bayi baru lahir sekalipun boleh mendaftar sebagai anggota. Seperti koperasi lainnya, anggota boleh dipilih sebagai anggota Lembaga atau memilih untuk melantik anggota Lembaga. Anggota mengawasi tahap kestabilan kewangan kelab melalui keputusan-keputusan mengenai isu seperti yuran keanggotaan dan harga tiket pada setiap musim perlawanan. Mereka mempunyai suara mengenai penjualan dan pemasaran barang dagangan pasukan. Setiap enam tahun sekali, anggota yang berumur 18 tahun ke atas mempunyai peluang untuk mengundi calon Presiden yang akan menentukan hala tuju Barcelona dalam pilihan raya yang diadakan. FC United of Manchester FC United of Manchester pula merupakan sebuah kelab bola sepak separa profesional dan ditubuhkan oleh peminat Manchester United yang tidak berpuas hati dengan pengambilalihan kelab tersohor tersebut oleh keluarga ternama Glazer. FC United of Manchester menawarkan skim saham komuniti dan berjaya mengumpulkan £1.6 juta daripada 1,400 anggota di awal penubuhannya. Keadaan ini menunjukkan prestasi yang mengagumkan buat satu kelab kecil separa profesional. Tambahan lagi, mereka juga berjaya mengumpulkan pelbagai dana berjumlah £6.3 juta bagi membina Broadhurst Park, sebuah padang bola sepak yang semua sisinya dikelilingi dengan 4,400 tempat duduk. Anggota kelab ini terlibat di setiap peringkat semasa proses mereka bentuk pembinaan dan hasilnya ialah stadium mini yang disifatkan oleh majalah FC Business sebagai gelanggang bukan liga utama baharu yang terbaik di United Kingdom. Sebagai kemudahan komuniti, Broadhurst Park juga digunakan setiap hari oleh penduduk tempatan dan akan menjadi tuan rumah dalam pelbagai aktiviti sukan dan rekreasi komuniti setempat. Kemudahan ini juga dilengkapi dengan bilik untuk majlis dan ruang mesyuarat yang serba lengkap disediakan untuk komuniti tempatan, dan sewaan oleh perniagaan dan organisasi lain. Walaupun kejayaan mereka dibina berdasarkan hubungan bertahun- tahun dengan penyokong, hasil kerjasama yang sejati dan menarik perlu dicontohi oleh banyak koperasi kelab sukan lain. Penulis ketika meninjau Broadhurst Park stadium milik FC United of Manchester. 14
Penutup Contoh-contoh dalam penulisan ini membuktikan selain manfaat ekonomi, koperasi telah berjaya memenuhi keperluan-keperluan lain dengan tidak hanya mengutamakan keuntungan. Koperasi juga dapat menyelesaikan isu sosial dalam masyarakat bukan sahaja membantu membasmi kemiskinan malah meningkatkan taraf hidup melalui manfaat ekonomi. Sungguhpun begitu, seperti koperasi lainnya juga, koperasi kelab sukan mestilah boleh menguntungkan agar mereka dapat mengekalkan kelangsungan. Hal ini sangat mencabar kerana satu-satunya sumber pendapatan dan modal utama mereka datang daripada anggotanya. Aktiviti ekonomi perlu juga ada bagi kelab menjanakan pendapatan dan membuat lebihan, namun ini bukanlah sesuatu yang mudah untuk dicapai. Keajaiban bola sepak dapat dilihat apabila kesetiaan seorang peminat terhadap sesebuah kelab menjadi emosi yang sama kepada setiap ratusan, ribuan atau berjuta-juta orang untuk berkongsi kesetiaan yang sama. Bola sepak memenuhi keperluan manusia yang mendalam untuk komuniti. Oleh sebab itu, kelab-kelab ternama mampu mencapai kejayaan sebagai sebuah koperasi. Antara sebab peminat menyokong kelab bola sepak ialah permainan yang adil, semangat kesukanan, semangat berpasukan dan ditambah dengan drama permainan tanpa skrip yang ada kalanya menghiburkan. Perkara ini menjadi satu kepuasan jika dapat menyaksikan pemain-pemain berbakat lincah di padang, bermain dengan hebat, menjaringkan gol dan bukan bermain untuk pemilik kelab atau pekerja mereka. Koperasi sangat sesuai dengan bola sepak kerana dalam koperasi kelab bola sepak, ekonomi akan mengalir jika matlamat asal penubuhannya sama- sama didokong oleh penyokong, bukan sebaliknya. Sumbangan wang yang dirancang oleh koperasi bukanlah yang paling penting dalam inisiatif ini tetapi ketelusan dan kejujuran sekumpulan peminat dalam menguruskan kelab. Di Malaysia, selain perlunya mengkaji Akta Koperasi yang mungkin berbeza dengan amalan koperasi kelab bola sepak luar negara, hal yang pasti kini juga ialah mendidik penyokong agar mereka sendiri menyedari bahawa kebangkitan dan kejatuhan sesebuah kelab bola sepak bergantung pada penglibatan dan sumbangan mereka. Mereka mungkin tidak akan dapat menyediakan semua dana yang diperlukan oleh kelab, tetapi menyasarkan amalan pentadbiran terbaik dalam pengurusan kelab dan bertambahnya penerimaan dan penglibatan rakan- rakan penyokong lainnya. Hal ini penting juga bagi para penyokong memperjuangkan profesionalisme dan integriti dalam pasukan dan pengurusan kelab kerana sebenarnya 'bola sepak ialah milik peminat'. 15